SET ปิดเช้าบวก 6 จุด นลท.เข้าซื้อเก็งกำไร ตอบรับมาตรการรัฐกระตุ้นศก.
SET ปิดเช้าบวก 6 จุด นลท.เข้าซื้อเก็งกำไร กลุ่มโลจิสติกส์ กลุ่มแบงก์ และกลุ่มค้าปลีก ซึ่งได้รับประโยชน์จากมาตรการกระตุ้นเศรษฐกิจล่าสุดของภาครัฐ ช่วงบ่ายคาดยังแกว่งบวกได้ต่อเนื่อง พร้อมให้แนวรับ 1,20-1,625 จุด แนวต้าน 1,630-1,635 จุด
22 ธ.ค. 2564

นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้ฟื้นตัวต่อเนื่องตามตลาดภูมิภาค โดยรับรู้สถานการณ์ไวรัสโอมิครอนไปพอสมควรแล้ว จึงมองว่าในช่วง 1-2 สัปดาห์นี้น่าจะเห็นตลาดแกว่งตัวช่วงบวก บรรยากาศการลงงทุนน่าจะไม่มีปัจจัยลบใหม่เข้ามาเพิ่มอีก ยกเว้นโอมิครอนจะระบาดหนักมาก โดยให้กรอบการแกว่งตัวของดัชนี 1,608-1,650 จุด
ส่วนภาพรวมบรรยากาศการลงทุนหุ้นไทยเช้านี้กระจายไปหลายหลุ่ม นักลงทุนอาจมีมุมมองระมัดระวังหุ้นกลุ่มท่องเที่ยว ถึงแม้ตลาดวันนี้จะบวกขึ้นมาได้ ซึ่งประเมินว่าอาจเห็นโควิดระบาดมากขึ้นหลังช่วงปีใหม่ ส่วนกลุ่มที่ฟื้นตัววันนี้ ได้แก่ หุ้นกลุ่มโลจิสติกส์ กลุ่มแบงก์ และกลุ่มค้าปลีก ได้รับประโยชน์จากแพ็คแกจมาตรการกระตุ้นเศรษฐกิจล่าสุดของภาครัฐ ทำให้มีแรงเก็งกำไรเข้ามา
สำหรับในช่วงบ่ายคาดว่าแกว่งตัวลักษณะคล้ายช่วงเช้า และบ่ายนี้มีการประชุมคณะกรรมการนโยบายการเงิน (กนง.)โดยคาดว่าจะคงอัตราดอกเบี้ย พร้อมให้แนวรับที่ 1,20-1,625 จุด แนวต้านที่ 1,630-1,635 จุด
ทั้งนี้ มาตรการกระตุ้นเศรษฐกิจของภาครัฐที่ออกมาเมื่อวานนี้ช่วยจำกัด Downside ของตลาดได้และระยะเวลาสอดคล้องกัน ได้แก่ โครงการช้อปดีมีคืน เริ่ม ม.ค.-ก.พ.2565 โครงการคนละครึ่งเฟส 4 เริ่ม มี.ค.-เม.ย. ซึ่งในช่วงเวลาดังกล่าวก็มีโอกาสจะเกิดการระบาดโควิดอีกรอบ ถือได้ว่ามาตรการของรัฐออกมาค่อนข้างดี
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ 
GPSC มูลค่าการซื้อขาย 1,517.12 ล้านบาท ปิดที่ 82.75 บาท เพิ่มขึ้น 1.00 บาท
BRI มูลค่าการซื้อขาย 1,089.95 ล้านบาท ปิดที่ 12.10 บาท ลดลง 0.30 บาท
EA มูลค่าการซื้อขาย 1,076.61 ล้านบาท ปิดที่ 92.25 บาท ลดลง 0.75 บาท
III มูลค่าการซื้อขาย 1,013.75 ล้านบาท ปิดที่ 14.70 บาท เพิ่มขึ้น 0.30 บาท
TKS มูลค่าการซื้อขาย 892.94 ล้านบาท ปิดที่ 16.90 บาท เพิ่มขึ้น 2.60 บาท
 